Sain kiinni jo touvista mastopuun
Sain kiinni jo touvista mastopuun,
 Tule, nojaudu minuun, oi!
 Sä näät, miten kaihoja illan suun
 Meri tyyni se lientää voi.

 Tyven ääretön, ääretön tyhjyys tuo, –
 Vain taivasta, ulappaa!
 Lumivalkoinen lokki, mi väippyy luo,
 Jota tyynet jo kuvastaa...

 Ja sydän, mi sykkivi rinnallain,
 Kaks katsetta yhtyvää! –
 Meri silmänkantamat tyynenä vain,
 Ja ilta, mi ruskohon jää...